
	AJUNTAMENT D’ATZENETA DEL MAESTRAT

	
	
Plaça Major,  2 – Te. 964370018 – Fax 964370298 – 12132 Atzeneta del Maestrat (Castelló)


BASES REGULADORES DE LA CONVOCATÒRIA PER A LA SELECCIÓ DE PERSONAL PER A “MANTENIMIENT DE LA PISCINA MUNICIPAL D’ATZENETA DEL MAESTRAT 2017”




1.- OBJECTE I DESCRIPCIÓ
Les presents bases tenen per objecte determinar els requisits, modalitat de selecció i mèrits que són aplicable per a la selecció de personal per a “Manteniment de la piscina municipal d’Atzeneta” per prestar serveis durant la temporada d'estiu, mitjançant contracte laboral temporal.
La jornada de treball es desenvoluparà conforme a les necessitats del servei, així com a les peculiaritats horàries assignades al lloc de treball que s'ocupe, i el salari total brut a percebre serà d'1.143,01 € bruts.
El procés selectiu serà el de concurs i consistirà en la baremació dels mèrits que es presenten i acrediten al moment de presentar les sol·licituds. La puntuació obtinguda valdrà per establir l'ordre en el qual quedaran els aspirants.

2.- FUNCIONS
Les funcions seran les següents:
- Vetllar pel correcte funcionament de la piscina.
- Servei de neteja, manteniment de la maquinària, instal·lacions i equips.
- Servei taquilla i control d'accés.
- Manteniment i control químic de l'aigua.
- Altres funcions relacionades en el lloc de treball que siguen encomanades per l'Alcaldia.

3.- REQUISITS DELS ASPIRANTS
Les persones participants que desitgen participar en la convocatòria hauran de reunir els següents requisits:
Requisits generals:
a) Tenir la nacionalitat espanyola o d'un dels altres membres de la Unió Europea o d'aquells estats als quals siga aplicable la lliure circulació dels treballadors, en els termes previstos en la llei estatal que regula aquesta matèria.
b) Tenir complits 18 anys d'edat i no excedir d'aquella en la qual es puga accedir a la jubilació forçada en el Règim General de la Seguretat Social.
c) Estar en possessió del Títol de Graduat en Educació Secundària Obligatòria o equivalent, o complertes les condicions per a obtenir el document acreditatiu d'aquesta titulació en la data que finalitza el termini per presentar les instàncies.
d) No patir malaltia, ni estar afectat per limitació física o psíquica incompatible amb l'exercici de les funcions, o que les impossibilite.
e) No estar incurs en causa d'incompatibilitat o incapacitat prevista en les Lleis i Reglament que resulten d'aplicació, ni haver estat separat mitjançant expedient disciplinari del servei de qualsevol Administració Pública o dels òrgans constitucionals o estatutaris de les Comunitats Autònomes, ni trobar-se inhabilitat per a l'exercici de l'ocupació pública per resolució judicial.
f) No tindre d'antecedents penals per delictes de naturalesa sexual.
g) Estar inscrit en el SERVEF com a demandant d'ocupació.
h) Estar inscrit en el Padró Municipal d'Habitants d'Atzeneta del Maestrat o ser nascut en el municipi.
i) Estar en possessió del títol de tractament d’aigües de les piscines d'ús col·lectiu i dels parcs aquàtics, segons l'establert en l'art. 20 del Decret 255/1994.

4.- PRESENTACIÓ DE SOL·LICITUDS
Les sol·licituds es formularan segons model elaborat per l'ajuntament i es presentaran obligatòriament per parelles en el Registre General d'aquest dirigides al Sr. Alcalde-President de l'Ajuntament, i es presentaran a partir del dia següent al de la publicació de l'extracte de la convocatòria inicial en el tauler d'anuncis d'aquest Ajuntament i a la web municipal www.atzenetadelmaestrat.es. El termini de sol·licitud finalitzarà el dia 2 de juny de 2017.
Les instàncies també podran presentar-se en qualsevol de les formes establertes per la llei. Per a ser admesos i participar en la convocatòria, a més de les circumstàncies personals, els sol·licitants hauran de manifestar en les instàncies que reuneixen tots i cadascun dels requisits que s'exigeixen a la base segona, referits sempre a la data de finalització del terme assenyalat per a la presentació d'instàncies, i mantenir-se durant tot el procés selectiu.
 La instància anirà acompanyada de la següent documentació:
- Fotocòpia compulsada del DNI.
- Documentació acreditativa dels mèrits que hagen de ser valorats en el concurs, mitjançant documents originals o fotocòpies acarades.
- Projecte d'activitats previstes a desenvolupar durant la temporada de treball.
A l'efecte de valoració dels mèrits que s'acrediten en el concurs només es tindran en compte aquells que acrediten documentalment.

5.- ADMISSIÓ DELS ASPIRANTS
Finalitzat el termini de presentació d'instàncies, l'Alcalde dictarà una resolució declarant aprovada la llista d'admesos i exclosos, composició del Tribunal Qualificador per a la Selecció i data de baremació dels mèrits. La resolució es publicarà únicament en el Tauló d'Edictes de la Corporació.
6.- TRIBUNAL QUALIFICADOR 
Pels serveis tècnics municipals i representants de la corporació es qualificaran les sol·licituds presentades d'acord amb les presents bases i s'emetrà informe de proposta de selecció que se sotmet a l'aprovació de l'Alcaldia.

7.- CONCURS DE MÈRITS
1) Presentació de sol·licituds per parelles (3 punts).
2) Cursos de formació:
Es valoraran els cursos de formació i perfeccionament el contingut del qual estiga relacionat amb les funcions dels llocs de treball que es convoquen, que hagen estat convocats o homologats per qualsevol centre o organisme oficials de formació, conforme l'escala que s'indique. Hores per curs:

- De 100 o més hores: 0,50 punts
- De 75 a 99 hores: 0,40 punts
- De 50 a 74 hores: 0,30 punts
- De 25 a 49 hores: 0,20 punts
- Menys de 25 hores: 0,10 punts
La valoració total d'aquest apartat no podrà excedir de 2 punts.
3) Valencià. 
Coneixements de llengua valenciana acreditats amb certificat expedit per la Junta Qualificadora de Coneixements del Valencià, segons la següent baremació:
- Coneixement de grau elemental: 0,50 punts.
- Coneixement de grau mitjà: 0,75 punts.
- Coneixement de grau superior: 1,00 punts.
Puntuació no acumulable.
4) Experiència.
- Per experiència acreditada en el mateix lloc de treball en piscines de titularitat pública: 0,30 punts per mes treballat amb un màxim de 2 punts.
- Per experiència acreditada en llocs de treball similars als quals es tracta cobrir en empresa privada 0,10 punts per mes treballat, fins a un màxim de 2 punts.
5) Entrevista 5 punts.
L'acreditació de l'experiència es farà a través de la presentació de la corresponent vida laboral.

En cas d'empat entre els aspirants, es resoldrà atenent a la major puntuació obtinguda a l'apartat de l'experiència. Si persisteix l'empat, aquest es resoldrà mitjançant sorteig.



A Atzeneta del Maestrat, Alcalde-President D. Santiago Agustina Segarra.


(Document signat electrònicament
a la data indicada al marge)

